Trafikkulykkeskommandoen

Trafikkulykkeskommandoen (TUK) var en avdeling i oslopolitiet. Den ble opprettet i 1945 og var i virksomhet frem til sist på 1950-tallet. Den hadde helkontinuerlig døgnvakt med to mann på hvert skift.

Dens ansvarsområde var trafikkulykker, og den rykket ut til alle trafikkulykker. På den tid ble enhver hendelse i trafikken, uansett omfang (selv en liten bulk), behandlet som en politisak med rapportering, rettsforfølgelse samt forholdet til forsikringsselskapet, behandlet av Trafikkulykkeskomnandoen.

Trafikkulykkeskommandoen holdt til på Grønland politistasjon hvor utrykningsbilen var stasjonert. Som oftest kjørte de med fulle sirener, selv til det minste trafikkuhell.

TUK ble etterfulgt av Tango38 (T38), hvor tango står for «trafikk».

 Referanser 

Kategori:Norsk politi